stanford-oval/wikipedia huggingface dataset:
Norsunluurannikon Pasteur-instituutti
Aiheesta muualla

Institut Pasteur du Maroc (IPCI:n kotisivut) (ranskaksi) (pasteur.ci)
L`Institut Pasteur d`Abidjan, seul centre de diagnostic du COVID-19 (video, 21.3.2020) (ranskaksi) (abidjan.net)
Coronavirus (COVID-19) (kansio Norsunluurannikon hallituksen covid-19-tilannekatsauksille) (ranskaksi) (gouv.ci)
Africa CDC Dashboard (Africa CDC:n covid-19-yleiskatsaussivu, sisältäen maakohtaiset, esille klikattavat arvot) (englanniksi) (africacdc.org)
Valtiollisia tai maanosan kansanterveyslaitoksia
| --- | --- |
Eurooppa:   ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:   IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:    Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:   ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:  AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
| Auktoriteettitunnisteet  |
| --- | --- |
Kansainväliset:  ISNI  VIAF 
Muut:  IdRef
Nikodemuksen evankeliumi

| Nikodemuksen evankeliumi |
| --- | --- |
 Nikodemuksen evankeliumin käsikirjoitusta 800- tai 900-luvulta.
Kirjailija:  tuntematon
Kieli:  muinaiskreikka (koinee)
Genre:  evankeliumi, apokryfinen kirjoitus
Suomennos
Suomentaja:  Johannes Seppälä
Kustantaja:  Ortokirja ry
Julkaistu:  1979 teoksessa Apokryfiset evankeliumit
Sivumäärä:  20 s.
ISBN:  951-95564-0-0
Löydä lisää kirjojaKirjallisuuden teemasivulta
Nikodemuksen evankeliumi (lat. Evangelium Nicodemi) on Uuden testamentin apokryfisiin kirjoihin kuuluva kirjoitus, joka jakaantuu kahteen hyvin erilaiseen osaan, Pilatuksen teot (m.kreik. Πράξεις Πιλάτου, Prakseis Pilatū; lat. Acta Pilati tai Gesta Pilati) ja Kristuksen laskeutuminen tuonelaan (lat. Descensus Christi ad inferos).
Historia > Alkuperä

Pilatuksen teot on kahdesta tekstistä tunnetumpi. Sen kirjoitusaikaa ei tiedetä. Teksti sisältyy kreikankieliseen Pietarin ja Paavalin tekoihin sekä keskiaikaiseen latinankieliseen Nikodemuksen evankeliumiin, vaikka näiden kirjoitusten välillä ei ole näkyviä yhteyksiä.
Pilatuksen tekojen vanhimmat tunnetut osat on kirjoitettu kreikaksi. Teksti koostuu useasta osasta, jotka ovat tyyliltään erilaisia ja vaikuttavat olevan eri henkilöiden kirjoittamia. Kirjoituksen arvioidaan olevan peräisin 300-luvun puolesta välistä. Se ei väitä olevansa Pontius Pilatuksen kirjoittama, mutta väittää sen sijaan perustuvansa Jerusalemin praetoriumissa säilytettyihin virallisiin asiakirjoihin. Väitetty hepreankielinen alkuperäiskappale on laitettu pseudepigrafisesti Nikodemoksen (latinaksi Nikodemus) nimiin. Tästä kirjoitukselle on keskiajalla annettu nimi Nikodemuksen evankeliumi. Kreikankielisen alkutekstin lisäksi Pilatuksen teot on säilynyt koptin, armenian ja latinankielisinä versioina.
Kristuksen laskeutuminen tuonelaan ei liity Pilatuksen tekoihin, mutta se on keskiaikaisissa Nikodemuksen evankeliumeissa usein liitetty liitteeksi samaan teokseen. Se ei sisälly Pilatuksen tekojen kreikankielisiin versioihin.
Historia > Kriittinen vastaanotto

Kirkkohistorioitsija Eusebios Kesarealainen, joka kirjoitti noin vuonna 325, mainitsee Justinuksen ja Tertullianuksen tunteneen Pilatuksen teot ja muita ei-kanonisia tekojen kirjoja, mutta ei vaikuta tunteneen kirjoitusta itse. Epifanios viittasi Pilatuksen tekoihin noin vuonna 376.
Kirjoitus pyrkii vähentämään Pilatuksen syyllisyyttä Jeesuksen ristiinnaulitsemisesta, ja antaa ymmärtää Pilatuksen jopa kääntyneen kristityksi. Varhaiskristillinen perimätieto sen enempää kuin historiankirjoituskaan eivät kuitenkaan anna tällaista tietoa. On mahdollista, että kirjoitusta ei koskaan ollut tarkoitettu kristityille vakavastiotettavaksi. Se on ollut osa laajempaa Pilatus-kirjallisuutta, jonka tarkoituksena on ollut tarjota enemmän yksityiskohtaista tietoa Jeesuksen elämästä eräänlaisena hurskaana viihdekirjallisuutena.
Pilatuksen teot vaikutti keskiajalla ja jossain määrin edelleenkin kristillisen ”pop-kulttuurin” tuotteisiin. Kirjoituksen suosio voidaan päätellä siitä, että siitä on säilynyt kopioita useilla kielillä useissa käsikirjoitusversioissa ja -perinteissä.
Sisältö > Pilatuksen teot

Pilatuksen teot kertoo Jeesuksen tuomitsemisesta, ristiinnaulitsemisesta ja hautaamisesta. Se puolustelee Pilatuksen toimintaa ja tukee hänen pyhimyskulttiaan. Erityisesti koptilainen kirkko piti Pilatusta pyhänä, joten kirja on saattanut syntyä koptilaisten keskuudessa.
Pilatuksen teot jakaantuu kahteen osaan. Ensimmäinen osa (luvut 1–11) sisältää Luukkaan evankeliumiin perustuvan kuvauksen Jeesuksen oikeudenkäynnistä ja ristiinnaulitsemisesta. Toinen osa (luvut 12–16) käsittelee ylösnousemusta ja Sanhedrinissä, juutalaisten suuressa neuvostossa, asian tiimoilta käytyjä keskusteluja.
Sisältö > Kristuksen laskeutuminen tuonelaan

Kristuksen laskeutuminen tuonelaan kertoo nimensä mukaisesti Jeesuksen saapumisesta tuonelaan kuolemansa jälkeen, sekä paikalla käydyistä keskusteluista. Keskustelussa ovat mukana mm. Tuonela itse, Saatana, Aadam, Set ja Daavid. Tuonelassa Kristus lunastaa vanhurskaat, jo edesmenneet Vanhan testamentin patriarkat. Kirjoituksessa myös Pyhä Dismas, mikä on yhdessä Jeesuksen kanssa ristiinnaulitulle ”hyvälle” ryövärille annettu nimi, liittyy Kristuksen seuraan tuonelassa.
Kirjallisuutta > Suomennokset

Nikodemuksen evankeliumi. Teoksessa Apokryfiset evankeliumit.  Suomentanut Johannes Seppälä. Ortokirja ry, 1979 (2. painos 1980).  ISBN 951-95564-0-0
Nikodemuksen evankeliumi. Teoksessa Jaakobin, Nikodemuksen ja Tuomaan apokryfiset evankeliumit.  (Kreikan kielestä suomentanut Johannes Seppälä)  Kuopio:  Suomen ortodoksisen pappisseminaarin oppilasyhdistys, 1978.  ISBN 951-837-004-4
Aiheesta muualla

Kuvia tai muita tiedostoja aiheesta Nikodemuksen evankeliumi Wikimedia Commonsissa
Nikodemuksen evankeliumin 1. osa: Pilatuksen teot
The Acts of Pilate. Early Christian Writings. (englanniksi)
The Report of Pilate to the Emperor Claudius. Early Christian Writings. (englanniksi)
Sunionin kuros

| Sunionin kuros |
| --- | --- |
 Sunionin kuros.
Nimi:  Sunionin kuros
Valmistumisvuosi:  n. 590–580 eaa.
Taiteenlaji:  veistos
Teostyyppi:  kuros
Materiaali:  naksoslainen marmori
Korkeus:  1,65 m
Sijainti:  Kansallinen arkeologinen museo, Ateena, Kreikka
Sunionin kuros on antiikin kreikkalainen kuros-veistos, joka on tehty arkaaisella kaudella noin vuonna 590–580 eaa. Nykyisin se on esillä Kansallisessa arkeologisessa museossa Ateenassa (esine NM 3645).
Sunionin kuros takaa.
Kuros on saanut nimensä siitä, että se on löydetty Sunionista läheltä Poseidonin temppeliä vuonna 1906. Joitakin pienempiä osia veistoksesta löydettiin vuosina 1957–1959.
Veistos esittää kuroksille tyypilliseen tapaan alastonta nuorta miestä, joka on kuvattu frontaaliasennossa vasen jalka eteenpäin astuneena. Veistoksen korkeus on 1,65 metriä. Lihakset on kuvattu selkeästi ja erottuvat poikkeuksellisen hyvin erityisesti selässä. Kädet ovat suorina sivuilla lähellä vartaloa. Hiukset ovat korkkiruuvimaisilla kiharoilla.
Säilynyt veistos on koottu useista osista. Sen vasen käsi puuttuu. Erityisesti jalkoja on kunnostettu.
Aiheesta muualla

Kuvia tai muita tiedostoja aiheesta Sunionin kuros Wikimedia Commonsissa
Kodak Black

Kodak Black pidätysvalokuva toukokuulta 2016
Bill K. Kapri (s. 11. kesäkuuta 1997) syntyjään Dieuson Octave ja myös aikaisemmin ottanut nimen Bill Kahan Blanco on yhdysvaltalainen räppäri, joka on musiikkinsa lisäksi tunnettu myös lukuisista rikostuomioistaan ja some-kohuistaan. Hänet tunnetaan taiteilijanimellä Kodak Black. Hänen kuuluisimpia musiikkikappaleitaan ovat Roll in Peace, Tunnel Vision ja No Flockin. Ollessaan vankilassa hän suoritti high school -tutkintoa vastaavan vaihtoehtoisen tutkinnon.
Hänen debyyttialbuminsa, Painting pictures (2017) kävi 3. sijalla US Billboard 200:ssa ja pääsi Billboardin Hot 100:ssa kymmenen huippusinglen joukkoon sinkullaan "Tunnel vision". Kodakin toinen albumi, Dying to Live (2018) nousi 1. sijalle Billboard 200 ja isossa osassa oli single "Zeze" (f. Travis Scott ja Offset), joka nousi sijalle 2. Hot 100:ssa.
Laittomuudet ja yläasteelta asti ilmenneet ongelmat ovat haitanneet Kodakin nousua valtavirran musiikkisuosikiksi.
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Yhdysvallat 
Taiteenala:  MusicBrainz
Grand slam

Grand slam on muun muassa tenniksessä käytetty termi, joka tarkoittaa yleensä neljää suurkilpailuvoittoa tai neljää saavutusta yhdessä kilpailussa.
Historiaa

Termi grand slam on peräisin korttipeleistä. Vistissä ja muissa samantapaisissa peleissä kaikkien tikkien saamistä on kutsuttu slamiksi 1600-luvulta alkaen. Myöhemmin, 1800-luvun alkupuolelta lähtien alettiin yhtä vaille kaikkien tikkien saamista kutsua pieneksi slamiksi (little slam), jolloin koko potin voittaminen sai vastaavasti nimityksen iso slam eli grand slam. Vistin nykyaikainen seuraaja bridge peri tämän käytännön.
Grand slamia on käytetty golfissa vuodesta 1930, jolloin Bobby Jones voitti lajin neljä suurinta turnausta.
Vaikka yleisesti esitetään, että tenniksen yhteydessä ilmaisua käytti ensimmäisenä vuonna 1933 amerikkalainen toimittaja Jon Kieran, oli urheilutoimittaja Alan Gould käyttänyt sitä samassa aihepiirissä jo parisen kuukautta aikaisemmin. Joka tapauksessa kun pelaaja Jack Crawford yritti voittaa samana vuonna neljä suurinta turnausta, Kieran vertasi sitä bridgen grand slamiin. Crawford kuitenkin epäonnistui yrityksessään. Ensimmäisenä tenniksessä grand slamiin kykeni Donald Budge vuonna 1938.
Tenniksessä

Pelaajan tai nelinpelikaksikon sanotaan tehneen grand slamin, mikäli hän kykenee voittamaan tenniskauden neljä arvostetuinta turnausta, jotka ovat:
Australian avoin tennisturnaus
Ranskan avoin tennisturnaus
Wimbledonin tennisturnaus
Yhdysvaltain avoin tennisturnaus
Näistä neljästä turnauksesta käytetään nimitystä grand slam -turnaukset. Turnaukset ovat yleisön, tiedotusvälineiden ja pelaajien kesken kaikista turnauksista arvostetuimpia, ja niissä jaetaan lisäksi suurimmat palkintorahasummat.
Tenniksessä > Triviaa

Grand slamista käytetään erilaisia lempinimiä. Jos pelaaja voittaa kaikki neljä turnausta mutta eri vuosina, hänen sanotaan voittaneen "grand slamin pitkänä".
Jos pelaaja voittaa samana vuonna sekä kaikki neljä turnausta että olympialaisten kultamitalin, hänen sanotaan voittaneen "kultaisen grand slamin". Steffi Graf ylsi vuonna 1988 tähän mennessä ainoana pelaajana tähän saavutukseen. Vuonna 1988 tennis oli ensimmäistä kertaa olympialajina vuoden 1924 jälkeen.
Eniten tenniksen grand slam -turnauksia ovat voittaneet Margaret Smith Court ja Novak Đoković. Kummallakin heistä on 24 turnausvoittoa.
Muissa lajeissa

Golfissa grand slam tarkoittaa neljän Major-turnauksen voittamista samana vuonna.
Myös jääkiekkoilijat voivat voittaa lajinsa "grand slamin". Siihen vaaditaan olympiakulta, maailmanmestaruus ja NHL-mestaruus eli Stanley Cup.
Formula 1 -sarjassa grand slam tarkoittaa, että ajaja voittaa kilpailun lähtien paalulta, johtaen kaikki kierrokset ja saavuttaen myös kisan nopeimman kierrosajan. Hattutemppu Formula 1:ssä on lähes sama kuin grand slam, paitsi että kuljettajan ei tässä tapauksessa tarvitse johtaa kilpailua lähdöstä maaliin.
Baseballissa grand slam tarkoittaa lyöntiä, jolla lyöjä saavuttaa kunniajuoksun (homerun) tilanteessa, jossa kaikilla pesillä on juoksijat (bases loaded), jolloin juoksuja syntyy kerralla neljä kappaletta. Suoritus on paras mahdollinen, jonka lyöjä voi yhdellä lyönnillä saavuttaa. Pesäpallossa vastaavasta suorituksesta käytetään muun muassa nimitystä pajatson tyhjennys.
Voittajat tenniksessä > Kaksinpeli

Don Budge (1938)
Maureen Connolly (1953)
Rod Laver (1962)
Rod Laver (1969)
Margaret Smith Court (1970)
Steffi Graf (1988)
Voittajat tenniksessä > Nelinpeli

Frank Sedgman ja Ken McGregor (1951)
Margaret Smith Court ja Ken Fletcher (1963)
Martina Navrátilová ja Pam Shriver (1984)
Lisäksi seuraavat pelaajat ovat nelinpelissä voittaneet neljä grand slam -turnausta, mutta eivät saman parin kanssa (suluissa parit):
Maria Bueno (1960) (Christine Truman ja Darlene Hard)
Owen Davidson (1967), (Lesley Turner ja Billie Jean King).
Martina Hingis (1998), (Mirjana Lučić ja Jana Novotná).
Margaret Smith Court (1965) (John Newcombe, Ken Fletcher ja Fred Stolle)
60 (luku)

| Luonnolliset luvut |
| --- | --- |
 60 ← 60 61 62 63 64 65 66 67 68 69 → 
Kardinaaliluku:  kuusikymmentä
Järjestysluku:  kuudeskymmenes
Tekijät:  1, 2, 3, 4, 5, 6, 10, 12, 15, 20, 30, 60
Alkutekijät:   2^{2}\cdot 3\cdot 5
Roomalainen numero:  LX
Binääriluku:  111100
Oktaaliluku:  74
Duodesimaaliluku:  4C
Heksadesimaaliluku:  3C
Vigesimaaliluku:  30
60 (kuusikymmentä) on luonnollinen luku, jota edeltää luku 59 ja seuraa luku 61.
Matematiikassa

60 on yhdistetty, runsas ja puolitäydellinen luku.
60 on seitsenkulmiopyramidiluku.
60 on Harshad-luku kymmenjärjestelmässä, nelijärjestelmässä (3304) ja binäärijärjestelmässä.
60 on ”käytännöllinen luku” (engl. practical number), koska jokainen luonnollinen luku luvun 60 tekijöiden summaan (168) saakka voidaan muodostaa luvun 60 eri tekijöiden summana.
60 esiintyy Narayanan lehmiksi kutsutussa lukujonossa.
60:llä on enemmän tekijöitä (12) kuin millään pienemmällä luonnollisella luvulla.
60 on jaollinen tekijöidensä määrällä.
60 on alkulukuparin (59, 61) keskiarvo.
60 voidaan muodostaa kahden peräkkäisen alkuluvun summana:  29+31.
60 voidaan muodostaa neljän peräkkäisen alkuluvun summana:  11+13+17+19.
60 on pienin luku, joka voidaan muodostaa kahden parittoman alkuluvun summana (vähintään) kuudella tavalla, kun lukujen järjestyksellä ei ole merkitystä.
60 ensimmäisen alkuluvun summa (7 699) on myös alkuluku.
60 on kahden peräkkäisen alkuluvun (3 593 ja 3 607) keskiarvon neliöjuuri.
60 esiintyy neljässä jaottomassa Pythagoraan kolmikossa: (11, 60, 61), (60, 91, 109), (60, 221, 229) ja (60, 899, 901).
60 voidaan muodostaa kahden neliöluvun erotuksena kahdella tavalla:  8^{2}-2^{2} tai  16^{2}-14^{2}.
Tasasivuisen kolmion kulmat ovat 60 astetta.
Pullistetussa kuutiossa (katso Arkhimedeen kappale) ja ikosidodekaedrissa on 60 särmää.
Typistetyssä dodekaedrissa, typistetyssä ikosaedrissa, rombi-ikosidodekaedrissa ja pullistetussa dodekaedrissa (katso Arkhimedeen kappale edellä) on 60 kärkeä.
60 seksagesimaalijärjestelmän kantaluku. Sitä on käytetty varsinkin murtolukujen ilmaisemiseen, koska 60 on jaollinen varsin monella luvulla. Seksagesimaali­järjestelmän jälkiä on nykyisissäkin aika- ja kulma­yksiköissä: Tunnissa on 60 minuuttia ja minuutissa 60 sekuntia. Samoin kulma-asteessa on 60 kulmaminuuttia ja kulma­minuutissa 60 kulmasekuntia, ja täysi kierros on 6 · 60 = 360 astetta.
Luonnontieteissä

60 on neodyymin järjestysluku jaksollisessa järjestelmässä.
Nikkeli-60 on nikkelin vakaa isotooppi.
Rutenium-104, palladium-106, hopea-107 ja kadmium-108 ovat vakaita isotooppeja, joiden neutroniluku on 60.
Fullereenimolekyylissä on 60 hiiliatomia.
Muissa yhteyksissä

60 on Malesian kansainvälinen suuntanumero.
Eurooppatie E60 kulkee Ranskan ja Kirgisian välillä.
Series 60 on kännyköiden käyttöliittymä ja sovellusalusta.
Verkkovirran taajuus on monissa maissa 60 hertsiä.
Eksbitavu (EiB) on 260 tavua.
M60 on yhdysvaltainen konekivääri.
Puhallettu 60 sekunnissa on elokuva.
60. hääpäivää kutsutaan timanttihäiksi.
Suomessa 60 vuotta on osa-aika­eläkkeen ala­ikä­raja.
Lakkautettu kantatie 60 oli viimeksi Tampereen kehätie.
Aiheesta muualla

Kuvia tai muita tiedostoja aiheesta 60 (luku) Wikimedia Commonsissa
Typistetty ikosaedri.
Mikey García

| Mikey Garcia |
| --- | --- |

Henkilötiedot
Koko nimi:  Miguel Angel Garcia
Syntynyt: 15. joulukuuta 1987 Ventura,Kalifornia Yhdysvallat
Kansalaisuus:   Yhdysvallat
Nyrkkeilijä
Pituus:  168  cm
Painoluokka:  kevytsarja, ylempi höyhensarja ja höyhensarja
Kätisyys:  oikeakätinen
Ammattilaistilastot
Ottelut:  39
Voitot:  39
– tyrmäysvoitot:  30
Mikey Garcia (s. 15. joulukuuta 1987 Kalifornia, Yhdysvallat) on yhdysvaltalainen kevyen sarjan nyrkkeilijä ja hallitseva WBC-liiton maailmanmestari painoluokassaan. Aiemmin urallaan Garcia on ollut myös höyhensarjassa ja ylemmässä höyhensarjassa WBO-liiton mestari.
Ammattiura

Garcia siirtyi ammattinyrkkeilijäksi vuonna 2006. Uransa alkuvuodet Garcia otteli lähinnä tuntemattomia iskijöitä vastaan. Vuonna 2011 Garcia pääsi NABF ja NABO littojen mestaruusotteluun Matt Remillardia vastaan voittaen tämän luovutusvoitolla kymmenennen erän jälkeen. Vuonna 2013 Garcia kohosi WBO liiton maailmanmestariksi lääkärin keskeyttäessä Orlando Salidoa vastaan käydyn ottelun kahdeksannen erän jälkeen.
Vuonna 2017 Garcia kohosi kevytsarjan WBC liiton maailmanmestariksi tyrmäämällä Dejan Zlaticanin kolmannessa erässä.
Drew Houston

| Drew Houston |
| --- | --- |
 Drew Houston
Henkilötiedot
Syntynyt: 4. maaliskuuta 1983 Acton, Massachusetts, Yhdysvallat
Kansalaisuus:  Yhdysvallat
Ammatti:  yrittäjä, toimitusjohtaja
Titteli:  toimitusjohtaja
Muut tiedot
Koulutus: MIT
Andrew "Drew" W. Houston (/ˈhaʊs.tən/; s. 4. maaliskuuta 1983 Acton, Massachusetts, Yhdysvallat) on yhdysvaltainen Internetyrittäjä ja online-varmuuskopiointi- ja tallennuspalvelu Dropboxin perustaja ja toimitusjohtaja. Forbesin mukaan hänen nettovarallisuutensa on noin 2,4 miljardia dollaria. Houstonilla oli 24,4 prosenttia äänivallasta Dropboxissa ennen listautumisannin hakemista helmikuussa 2018.
Ura

Houston aloitti opinnot Acton-Boxborough Regional High Schoolissa 1990-luvulla. Myöhemmin hän valmistui tietojenkäsittelytieteestä Massachusetts Institute of Technologysta (MIT), jossa hän oli Phi Delta Theta -veljeskunnan jäsen. Siellä hän tapasi Arash Ferdowsin, josta tuli myöhemmin Dropboxin toinen perustaja ja teknologiajohtaja.
Opiskeluaikanaan Houston perusti SAT-kokeisiin valmentavan yrityksen.Houston ja Ferdowsi perustivat Dropboxin vuonna 2007. Houston on tällä hetkellä Dropboxin toimitusjohtaja. Dropbox meni pörssiin vuonna 2018, ja sen osakkeet nousivat ensimmäisenä päivänä yli 35 %. Houston omistaa yli 20 % Dropboxista, tehden hänestä yhtiön suurimman yksittäisen osakkeenomistajan. Helmikuussa 2020 Houston liittyi Metan hallitukseen ja korvasi Netflixin toimitusjohtajan Reed Hastingsin, joka erosi toukokuussa 2019.
Tunnustukset

Business Week nimesi Houstonin yhdeksi "lupaavimmista 30-vuotiaista ja sitä nuoremmista pelaajista",lähde? ja Dropboxia on mainostettu Y Combinatorin tähän mennessä menestyneimpänä sijoituksena. Inc.com nimesi Houstonin myös 30 parhaan alle 30-vuotiaan yrittäjän joukkoon ja Dropboxia on kutsuttu Piilaakson 20 parhaan startup-yrityksen joukkoon.
Kesäkuussa 2013 MIT kutsui Houstonin puhumaan vuotuisessa aloitusseremoniassaan. Puheessaan Houston antoi seuraavan neuvon:
»Sanotaan, että olet niiden viiden ihmisen keskiarvo, joiden kanssa vietät eniten aikaa. Mietipä sitä: kuka on sinun viiden hengen piirissäsi? Minulla on hyviä uutisia: MIT on yksi maailman parhaista paikoista aloittaa tämän ympyrän rakentaminen. Jos en olisi tullut tänne, en olisi tavannut Adamia, en olisi tavannut upeaa Dropboxin kanssaperustajaani Arashia. Yksi asia, jonka olen oppinut, on, että itsesi ympäröiminen inspiroivilla ihmisillä on nyt yhtä tärkeää kuin lahjakkuus tai ahkera työskentely. Voitteko kuvitella, jos Michael Jordan ei olisi ollut NBA:ssa, jos hänen viiden hengen piirinsä olisi ollut joukko kavereita Italiassa? Ympyräsi pakottaa sinut olemaan parempi, niin kuin Adam työnsi minua eteenpäin.»
Yksityiselämä

Houston asuu San Franciscossa, Kaliforniassa.
Huhtikuussa 2013 perustettiin FWD.us-niminen edunvalvontaryhmä (tarkoituksenaan lobata maahanmuuttouudistusta ja koulutuksen parantamista) ja Houston mainittiin yhdeksi perustajista.
Hän kannatti vuonna 2016 Hillary Clintonia Yhdysvaltain vuoden 2016 presidentinvaaleissa.
Käännös suomeksi
Devil in Ohio

| Devil in Ohio |
| --- | --- |
 Logo
Tyyli:  trilleri
Kestoaika:  40-49 minuuttia
Luoja(t):  Daria Polatin
Pääosissa:   Emily Deschanel  Sam Jaeger  Gerardo Celasco  Madeleine Arthur  Xaria Dotson  Alisha Newton  Naomi Tan 
Alkuperämaa:   Yhdysvallat
Alkuperäiskieli:  englanti
Verkko:   Netflix  Netflix
Esitetty:  2. Syyskuuta 2022
Tuotantokausia:  1
Jaksoja:  8
Ikäraja:  16+
Tuotanto
Tuottaja(t):  Ian Hay
Vastaava(t) tuottaja(t):   Daria Polatin  Rachel Miller  Andrew Wilder 
Käsikirjoittaja(t):  Corey Robson
Säveltäjä(t):  Bishop Briggs, Will Bates
Leikkaaja(t):   Andrew Cohen  Erin Deck  Jamie Alain 
Tuotantoyhtiö(t):   1001 Pictures  Haven 
Aiheesta muualla
IMDb
Devil in Ohio on yhdysvaltainen jännitystrillerisarja, jonka Daria Polatin on luonut Polatinin samannimisen kirjan perusteella. Sarja koostuu kahdeksasta jaksosta ja se julkaistiin 2. syyskuuta 2022.
Jaksot > Kausi 1 (2022)

| Jakso | Nimi (USA) | Nimi (Suomi) |
| --- | --- | --- |
| 101 | Broken Fall | Keskeytynyt syksy |
| 102 | Sanctuary | Rauhoitusalue |
| 103 | Mother’s Keeper | Äidin vartija |
| 104 | Rely-Upon | Luottamus |
| 105 | Alight | Palamaan |
| 106 | My Love and I | Rakkauteni ja minä |
| 107 | My Blood | Vereni |
| 108 | The Dawning | Sarastus |
Näyttelijät ja hahmot

Emily Deschanel näyttelee Dr. Suzanne Mathisia, sairaalan psykiatria.
Sam Jaeger näyttelee Peter Mathisia, Suzannen aviomiestä, joka on kiinteistövälittäjä.
Gerardo Celasco esittää Etsivä Lopezia, joka tutkii Maen tapausta.
Madeleine Arthur näyttelee Maeta, staattista tyttöä, jonka henkilöllisyys on mysteeri jopa hänelle.
Xaria Dotson näyttelee Jules Mathisia, Suzannen ja Peterin viisitoistavuotiasta tytärtä.
Alisha Newton näyttelee Helen Mathisia, Suzannen ja Peterin keskimmäistä tytärtä.
Naomi Tan näyttelee Dani Mathisia, Suzannen ja Peterin adoptiotytärtä.
Näyttelijät ja hahmot > Toistuvat hahmot ja roolit

Marci T. House näyttelee Adele Thorntonia
Bradley Stryker näyttelee Sheriffi Wilkinsia
Jason Sakaki näyttelee Isaac Kimuraa
Evan Ellison näyttelee Sebastian Zellea
Ty Wood näyttelee Teddy Harringtonia
Djouliet Amara näyttelee Tatiana Nelsonia
Tahmoh Penikett näyttelee Malachia
Eva Bourne näyttelee Gina Brooksia
Keenan Tracey näyttelee Noahia
Samantha Ferris näyttelee Rhoda Morrisonia
Chris Kontos (muusikko)

Chris Kontos (s. 25. kesäkuuta 1968, New York City) on yhdysvaltalainen rumpali, joka tunnetaan parhaiten metalliyhtye Machine Headista. Kontos tuli yhtyeeseen alkuperäisrumpali Tony Costanzan tilalle vuonna 1994. Kontos soitti debyyttialbumilla Burn My Eyes ja lähti yhtyeestä vuonna 1995. Kontos soitti Machine Headia ennen sekä jälkeen monissa eri yhtyeissä, muun muassa Testamentissa, Exoduksessa, Death Angelissa sekä Attitude Adjustmentissa.
Kontos esiintyi ensimmäistä kertaa 24 vuoteen Machine Headin kanssa debyyttialbumi Burn My Eyesin 25-vuotisjuhlakiertueella vuonna 2019 kiertuemuusikon roolissa.
Diskografia

Attitude Adjustment
Dead Serious (Demo) (1985)
American Paranoia (1986)
No More Mr. Nice Guy (EP) (1988)
Out of Hand (1991)
No Way Back (2010)
Verbal Abuse
Passport - Verbal Abuse of America (1989)
Red, White and Violent (1995)
Grinch
The Blacking Factory (1992)
Machine Head
Burn My Eyes (1994)
Konkhra
Weed Out the Weak (1997)
Testament
A Tribute to Judas Priest: Legends of Metal (1997) (soittaa kappaleessa "Rapid Fire")
Anti-Trust
Guilty as Charged (2005)
Guilty (2021)
The Boneless Ones
Back to the Grind (2022)